CELEX: 62009TN0311
Language: da
Date: 2009-08-04 00:00:00
Title: Sag T-311/09 P: Appel iværksat den 4. august 2009 af Luigi Marcuccio til prøvelse af dom afsagt den 20. maj 2009 af Personaleretten i sag F-73/08, Marcuccio mod Kommissionen

26.9.2009   
            
            
               DA
            
            
               Den Europæiske Unions Tidende
            
            
               C 233/20
            
         Appel iværksat den 4. august 2009 af Luigi Marcuccio til prøvelse af dom afsagt den 20. maj 2009 af Personaleretten i sag F-73/08, Marcuccio mod Kommissionen
   (Sag T-311/09 P)
   2009/C 233/37
   Processprog: italiensk
   
      Parter
   
   
      Appellant: Luigi Marcuccio (Tricase, Italien) (ved avvocato G. Cipressa)
   
      Den anden part i appelsagen: Kommissionen for De Europæiske Fællesskaber
   
      Appellantens påstande
   
   Under alle omstændigheder nedlægges følgende påstande:
   
               —
            
            
               Den appellerede kendelse ophæves i dens helhed.
            
         
               —
            
            
               Den stævning, der ligger til grund for denne sag, antages til realitetsbehandling.
            
         Principalt:
   
               —
            
            
               Kommissionens afslag på appellantens anmodning af 27. juni 2007 annulleres.
            
         
               —
            
            
               Kommissionens afslag på appellantens anmodning af 29. juni 2007 annulleres.
            
         
               —
            
            
               Kommissionens afslag på appellantens anmodning af 30. juni 2007 annulleres.
            
         
               —
            
            
               Kommissionens afslag på appellantens anmodning af 2. juli 2007 annulleres.
            
         
               —
            
            
               Om fornødent annulleres det notat af 29. april 2008, der er underskrevet Bernhard Jansen.
            
         
               —
            
            
               Der nedlægges en særlig påstand om, at Kommissionen tilpligtes at betale appellanten et beløb på 4 747,29 eller det større eller mindre beløb, som Domstolen finder rimeligt og retfærdigt, med tillæg af renter med virkning fra den 7. november 2007 med 10 % årligt og med renters rente, eller med den rente, som Domstolen finder rimelig.
            
         
               —
            
            
               Kommissionen tilpligtes at betale de sagsomkostninger, som appellanten hidtil har afholdt i sagen.
            
         Subsidiært:
   
               —
            
            
               Sagen hjemvises til fornyet behandling ved Personaleretten.
            
         
      Anbringender og væsentligste argumenter
   
   Denne appel er iværksat til prøvelse af Personalerettens kendelse af 20. maj 2009, i sag F-73/08. Ved denne kendelse afviste Personaleretten delvist og kendte delvist ugrundet et søgsmål, der var anlagt med påstand om annullation af Kommissionens afgørelse om ikke at efterkomme appellantens anmodninger om godtgørelse af den normale sats samt af den supplerende sats, dvs. 100 % af appellantens lægelige udgifter.
   Til støtte for sine påstande gør appellanten gældende, at der foreligger en tilsidesættelse af forpligtelsen til at begrunde en fællesskabsafgørelse, af begrebet anfægtelig retsakt, af princippet om retspraksis normerende virkning, princippet om magtfordeling samt af Fællesskabets retsinstansers retspraksis vedrørende retsvirkningerne af en annullation af en afgørelse, der er truffet af en fællesskabsinstitution.
   Appellanten har ligeledes gjort gældende, at der foreligger en tilsidesættelse af begrebet om litispendens og om bekræftende afgørelser samt af bestemmelserne vedrørende sagsomkostninger.